Soile Isokoski

Soile Marja Isokoski (s. 14. helmikuuta 1957 Posio) on suomalainen oopperalaulaja, äänialaltaan sopraanoKuka kukin on 2007. Otava 2006.. Hän on kuulunut arvostetuimpiin äänialansa edustajiin kansainvälisillä konsertti- ja oopperalavoilla.

Ura
Isokoski opiskeli Sibelius-Akatemian Kuopion osastossa. Hän valmistui 1984 laulunopettajaksi ja suoritti lauludiplomin laulutaiteen lehtorin Seija Mikkosen johdolla. Samana vuonna hän suoritti kirkkomusiikkiosastolla kanttori-urkurin tutkinnon. Koskinen, Mari: Soile Isokoski: Laulajan tie Isokoski opiskeli laulua myös lehtori Gunni Granbergin ja Malmön musiikkikorkeakoulun professorin Dorothy Irvingin johdolla. Uransa hän aloitti kirkkomuusikkona, Ruukin Paavolan seurakunnan kanttorina 1985–1987. Ensikonserttinsa hän piti Sibelius-Akatemiassa Helsingissä 1986. Hänen oopperadebyyttinsä oli Suomen Kansallisoopperassa La Bohèmen Miminä 1987, ja sitä seurasivat Figaron häiden kreivitär ja Così fan tutten Fiordiligi.

Isokoski oli Suomen Kansallisoopperan solistilaulaja vuosina 1987–1994. Hän on esiintynyt kaikissa Euroopan suurissa oopperataloissa, kuten Wienin valtionooppera, Lontoon Royal Opera House, Pariisin Théâtre du Châtelet ja Opéra Bastille, Milanon La Scala, Berliinin valtionooppera (Staatsoper Unter den Linden), Deutsche Oper Berlin, Baijerin valtionooppera Münchenissä, Hampurin valtionooppera, Dresdenin Semperoper ja Kölnin ooppera. Isokosken ensiesiintyminen New Yorkin Metropolitan-oopperassa oli vuonna 2002 Figaron häiden kreivittärenä. Kesällä 2007 hän esiintyi Ruusuritarin marsalkattarena San Franciscon oopperassa. Los Angelesin oopperassa hän lauloi marraskuussa 2010 Lohengrinin Elsan osassa. 

Wienin valtionoopperassa Isokoski on laulanut 16 eri roolia. Hänen ensimmäinen roolinsa siellä oli Taikahuilun Pamina vuonna 1993. Lopullisena läpimurtoroolinaan Isokoski pitää siellä vuonna 1995 laulamaansa Taika-ampujan Agathea. Vuonna 2008 Isokoskelle myönnettiin Wienin valtionoopperan kamarilaulajattaren arvonimi. Valtionoopperan pääjohtaja Ioan Holender korosti juhlapuheessaan, että arvonimeen ei riitä pelkästään pitkä yhteistyö, vaan laulajan tulee olla myös "yleisön, ei vain talon lemmikki".  Wienin valtionoopperan 140. syntymäpäivän juhlanäytöksessä toukokuussa 2009 Isokoski lauloi Don Giovanni -oopperan Donna Elviran osan, jonka hän on laulanut siellä vuosina 1994–2009 20 kertaa.

Laulettuaan menestyksekkäästi syksyllä 2014 Wienin valtionoopperassa Ariadne Naxoksella -oopperan nimiroolin ja Ruusuritarin marsalkattaren roolin Isokoski kertoi lopettavansa oopperauransa mutta jatkavansa opettamisen ohella liedlaulajana ja orkestereiden solistina.
Ariadnen produktio on julkaistu vuonna 2020 dvd-levynä ja vuonna 2021 cd-levynä.

Isokoski on esiintynyt myös monilla musiikki- ja oopperajuhlilla, kuten Salzburgin musiikkijuhlilla (Salzburger Festspiele), Lontoon   Proms-festivaaleilla, Edinburghin, Luzernin, Orangen, Tanglewoodin, Ravinian ja Glyndebournen festivaaleilla sekä Savonlinnan Oopperajuhlilla. Isokoski on laulanut oopperarooleja suomeksi, saksaksi, englanniksi, ranskaksi, italiaksi, venäjäksi ja tšekiksi. 

Isokoski on esiintynyt monien maineikkaiden kapellimestarien kanssa, kuten Jukka-Pekka Saraste, Esa-Pekka Salonen, Osmo Vänskä, Leif Segerstam, Sakari Oramo, Seiji Ozawa, John Eliot Gardiner, Sir Colin Davis, Zubin Mehta, Daniel Barenboim, Sir Simon Rattle, Bernard Haitink, Riccardo Muti, Claudio Abbado, Valeri Gergijev, Daniele Gatti, Vladimir Ashkenazy, James Levine, Pierre Boulez ja Christoph von Dohnányi.

Isokosken konserttiohjelmisto on ollut monipuolinen, ja siihen on sisältynyt myös harvoin esitettäviä teoksia, kuten Paul Hindemithin Das Marienleben kokonaisuudessaan.  Hän on konsertoinut pianisti Marita Viitasalon kanssa laajasti ympäri maailmaa. Haastatteluissa hän on sanonut, että juuri lied on hänen ominta aluettaan. Liedin pyhäköksi kutsutussa Lontoon Wigmore Hallissa Isokoski esiintyi ensimmäisen kerran vuonna 1992. 2000-luvulla hän on kuulunut vakituisiin vierailijoihin siellä.The Guardian 26 June 2006 Soile Isokoski / Marita Viitasalo Vuonna 2006 pidetty konsertti on julkaistu Wigmore Hallin omalla levymerkillä.   Wienin Musikvereinissa ja Konzerthausissa Isokoski on pitänyt useita konsertteja Hän on konsertoinut myös Amsterdamin Concertgebouwssa ja New Yorkin Carnegie Hallissa. Lokakuussa 2011 Isokoski piti Helsingin Musiikkitalon ensimmäisen resitaalin.

Isokoski on levyttänyt paljon ja saanut arvostettuja palkintoja levytyksistään. Pianisti Marita Viitasalon kanssa hän on levyttänyt pohjoismaisten säveltäjien sekä Schubertin, Schumannin, Richard Straussin ja Bergin musiikkia. He ovat levyttäneet myös Wolfin Italialaisen laulukirjan yhdessä baritoni Bo Skovhusin kanssa. Suomalaisia hengellisiä lauluja Isokoski on levyttänyt Helsingin kaupunginorkesterin kanssa sekä virsiä Marita Viitasalon säestyksellä. Isokoski on levyttänyt Helsingin kaupunginorkesterin kanssa myös ranskalaista laulutaidetta. Lisäksi on monia ooppera- ja oratoriolevytyksiä ja kultalevyn 2006 tuonut Jouluyö, juhlayö yhdessä Ylioppilaskunnan Laulajien kanssa. Isokoski osallistui vuosina 2002–2004 Ylen suureen hankkeeseen, jossa nauhoitettiin kaikki vuoden 1986 virsikirjan virret.

Vuonna 2002 Isokoski sai ensimmäisenä suomalaisena laulajana Gramophone Editor’s Choice Award -palkinnon Straussin Vier letzte Lieder -sarjan levytyksestä Berliinin radio-orkesterin kanssa. Janne-palkinnon hän sai samasta levytyksestä 2002. Vuonna  2006 ilmestynyt Sibelius: Luonnotar Orchestral Songs  voitti 2007  MIDEM Classical Award -palkinnon ja BBC Music Magazinen Vuoden levy 2007 -palkinnon. Syksyllä 2009 ilmestyneestä Hindemithin Das Marienleben -teoksen levytyksestä Isokoski on saanut huippuarvostelut.

Helsingin Musiikkitalon avajaiskonserteissa 31. elokuuta – 2. syyskuuta 2011 Isokoski lauloi Sibeliuksen lauluja John Storgårdsin johtaman Helsingin kaupunginorkesterin solistina.

Isokoski toimii myös opettajana. Hän pitää mestarikursseja kotimaassa ja ulkomailla. Kesäkuussa 2014 Isokoski kutsuttiin Oulun ammattikorkeakoulun uuteen musiikin lehtorin virkaan tehtävänä klassisen laulun sekä lied- ja oopperataiteen opetus. Isokoski on myös kutsuttu vierailevaksi professoriksi Taideyliopiston Sibelius-Akatemiaan lukuvuodeksi 2015–2016. Taideneuvosto valitsi hänet valtion musiikkitoimikuntaan kaudeksi 2015–2016. Isokoski toimii myös laulukilpailujen tuomaristossa. Hän oli Cardiff Singer of the World 2015 -laulukilpailun sekä varsinaisen Main Prize että Song Prize  -tuomariston jäsen.

 Rooleja 

 Fidelio: Marzelline (Beethoven)
 Carmen: Micaëla (Bizet)
 Die Schneider von Schönau: Veronika Schwälble (Brandts Buys)
 Peter Grimes: Ellen Orford (Britten)
 Faust: Marguerite (Gounod)
 La Juive: Rachel (Halévy)
 Pohjalaisia: Maija (Madetoja)
 Figaron häät: Kreivitär (Mozart) 
 Taikahuilu: Pamina (Mozart)
 Così fan tutte: Fiordiligi (Mozart)
 Don Giovanni: Donna Elvira (Mozart)
 Hoffmannin kertomukset: Antonia (Offenbach)
 Die Loreley: Lenore (Pacius)
 Dialogues des Carmélites: Madame Lidoine (Poulenc)
 La Bohème: Mimi (Puccini)
 Madama Butterfly: Cio-Cio San; Madama Butterfly (Puccini)
 Turandot: Liù (Puccini)
 Fierrabras: Emma (Schubert)
 Myyty morsian: Marenka (Smetana)
 Ruusuritari: Marsalkatar (Strauss) 
 Capriccio: Kreivitär (Strauss) 
 Ariadne Naxoksella: Ariadne (Strauss) 
 Daphne: Daphne (Strauss)
 Jevgeni Onegin: Tatjana (Tšaikovski)
 Otello: Desdemona (Verdi)
 Falstaff: Alice Ford (Verdi)
 Simon Boccanegra: Amelia (Verdi)
 Nürnbergin mestarilaulajat: Eva (Wagner)
 Lohengrin: Elsa (Wagner)´
 Götterdämmerung: Woglinde (Wagner)
 Die Walküre: Gerhilde (Wagner)
 Taika-ampuja: Agathe (Weber)
 Der Zwerg: Donna Clara (Zemlinsky)
 solistina monissa oratorioissa, passioissa ja messuissa

 Kantaesityksiä 

 Pekka Kostiainen: Paastorukous, Soile Isokoski, sopraano, Monica Groop, mezzosopraano, Jyränkö-Kuoro, Heinola, 4.10.1989
 Ralf Gothóni: Härkä ja hänen paimenensa, Soile Isokoski, sopraano, Jorma Hynninen, baritoni, kamariorkesteri, Savonlinna, 13.7.1992
 Olli Kortekangas: Syvä ilo, Soile Isokoski, sopraano, Marita Viitasalo, piano, Helsinki, 18.12.1997
 Olli Kortekangas: Tämä hetki – Dieser Augenblick, versio sopraanolle, pianolle, klarinetille ja sellolle, Soile Isokoski, sopraano, Anna-Maija Korsimaa, klarinetti, Riitta Pesola, sello, Marita Viitasalo, piano, Geneve, 12.3.2004
 Jouni Kaipainen: En skål för alla kvinnors ära Op. 67, Soile Isokoski, sopraano, Esa Tapani, käyrätorvi, Marita Viitasalo, piano, Uusikaupunki, 27.7.2007
 Tapio Tuomela: Lauluparit, kaksi laulua Niilo Rauhalan runoihin, kaksi laulua Christian Morgensternin runoihin, Die Beiden Esel / Kaksi aasia,  Rabe Ralf / Korppi Ralf, Soile Isokoski, sopraano, Marita Viitasalo, piano, Helsinki, 30.9.2008
 Kari Tikka: Rakkaani tulee, laulusarja sopraanolle ja pianolle, Soile Isokoski, sopraano, Marita Viitasalo, piano, Helsinki, 7.9.2010
 Colin Matthews: orkesterisovitus viidestä Sibeliuksen laulusta, RSO, Hannu Lintu, Soile Isokoski, sopraano, Helsinki, 15.4.2015

 Levytyksiä 
 CD 
 Rautavaara: Cantos, Die Liebenden etc. / Isokoski, Pohjola / Tapiola Chamber Choir, Tapiola Chamber Orchestra, Lamminmäki / Finlandia 1989
 Kauneimmat joululaulumme / Isokoski / Finlandia Sinfonietta, Kuusisto / Finlandia Records 1989
 Mendelssohn: Elias, op. 70 /  Salomaa, Isokoski, Groop et al. / Orchestre des Champs Elysées,  La Chapelle Royala, Herreweghe / Harmonia Mundi 1993
 Mahler: Symphonie 4 Symphonie für Sopran und Orchester / Isokoski / Gürzenich-Orchester Kölner Philharmoniker, Conlon / 1993
 Mozart: Cosi fan tutte / Isokoski, Groop et al. / Orchestra & Chorus La Petite Bande, Kuijken / Accent 1993
 Schubert: Lieder / Isokoski, Viitasalo / Finlandia 1994
 Mendelssohn: Paulus, op. 36 / Isokoski, Georg,  Trost et al.. / Chorus Musicus Köln, Spering / Opus III 1995
 Sibelius: Kullervo Op 7 / Isokoski, Laukka / The Danish National Radio Symphony Orchestra, Segerstam / Chandos 1995
 Gothoni: Der Ochs und sein Hirte / Isokoski, Hynninen / Chamber Ensemble, Gothoni /  Ondine 1995
 Fux: La deposizione dalla croce di Gesu Cristo salvator nostro / Röschmann, Isokoski et al. /  Wiener Akademie,  Haselböck / Novalis 1995
 Schumann : Liederkreis Op. 39, Frauenliebe und -leben / Isokoski, Viitasalo / Finlandia 1995 
 Schubert: Messe Es-dur D 959 / Isokoski, Borst, Hauptmann et al. / Kammerchor Stuttgart, Deutsche Kammerphilharmonie, Bernius / Berlin Classics 1996
 Kokkonen: Requiem / Grönroos, Isokoski et al. / Lahti Symphony Orchestra, Vänskä / BIS 1996
 Sibelius: Finlandia / Luonnotar etc. / Isokoski / Gothenburg Symphony Orcehstra, Järvi / Deutsche Grammophon 1996
 Mahler: Symphonie 2 in C minor / Karabtchevsky, Isokoski / Fonit Cetra Records 1997
 Schubert: Die Verschworenen / Isokoski, Dahm, Lika et al. / Das Neue Orchester,  Spering/ Opus III 1997
 Brahms: Ein Deutsches Requiem, Op.45 / Isokoski, Schmidt / Chorus Musicus Köln, Spering / Opus III 1997
 Zemlinsky: Der Zwerg / Isokoski, Martinez, Collis  et al. / Kölner Philharmoniker, Conlon / EMI 1997
 Beethoven Symphony No 9 / Isokoski, Remmert, Goldberg, Terfel / Berlin Philharmonic, Abbado / Inaugural Concert of the 60th International Festival of Music Lucerne 1998
 Mozart: Don Giovanni / Keenlyside, Salminen, Isokoski, Terfel et al. / Chamber Orchestra of Europe, Abbado / Deutsche Grammophon 1998
 Classics with red wine / Isokoski, Noras, Saarikettu et al. / Finlandia records 1998
 My World of Songs, Schubert, Schumann, Sibelius, Grieg, Rautavaara, Kuula, Rangström / Isokoski, Viitasalo / Tapiola Sinfonietta, Lamminmäki / Finlandia 1999
 Schubert: Missa Solemnis, Stabat Mater, Salve Regina. / Isokoski, Groop, Ullman et al. / Tapiola Sinfonietta, Schreier / Ondine 1999
 Suomeni suloksi, Finnish Songs / Isokoski, Viitasalo / Ondine 2000
 Mendelssohn: "Lobgesang" Eine Symphonie Cantate  No. 2 / Isokoski, Bach, Lang / Chorus Musicus Köln, Das Neue Orchester Köln , Spering / Opus III 2000
 Beethoven: Fidelio / Meier, Domingo, Isokoski et al. /  Berlin Deutsche Oper Chorus, Staatskapelle Berlin, Barenboim / Teldec 2000
 Beethoven: Symphonie  No 9 / Isokoski, Lang, Gambill, Pape / Chor der Deutschen Staatsoper, Staatskapelle Berlin, Barenboim / Teldec 2000
 Sibelius: Conferment and Coronation Cantatas etc. / Isokoski,  Kortekangas / Helsinki Philharmonic,  Segerstam / Ondine 2000
 Zemlinsky: Sämtliche Orchesterlieder / Isokoski, Urmana, Voigt et al./ Gürzenich-Orchester Kölner Philharmoniker, Conlon / EMI 2000
 Sibelius: Luonnotar / Symphony No. 3 etc. / Isokoski / Sibelius Academy Symphony Orchestra, Sir Colin Davis / Sibelius Academy 2000
 R. Strauss: Orchestral Songs / Isokoski / Rundfunk-Sinfonieorchester Berlin, Janowski / Ondine 2002
 Wolf: Italienisches Liederbuch / Isokoski, Skovhus, Viitasalo / Ondine 2002
 Artist Portrait / Schubert, Schumann, Grieg, Sibelius / Isokoski, Viitasalo / Warner Classics 2002
 Live from the Kuhmo Festival, A Century of Finnish Chamber Music / Isokoski, Juntunen, Viitasalo, Lagerspetz et al. / Ondine 2002
 Zemlinsky: Lyrische Symphonie etc. / Isokoski, Skovhus / Gürzenich-Orchester Kölner Philharmoniker Conlon / EMI 2002
 Halévy: La Juive / Isokoski, Schörg, Shicoff  et al. /  Wiener Staatsoper, Simone Young / RCA 2002
 Suomalainen rukous, Finnish sacred Songs / Isokoski / Helsinki Philharmonic, Storgårds / Ondine 2003
 Pacius: Die Loreley / Isokoski,  Sirkiä , Hauptmann  et al ./ Lahti Symphony Orchestra, Vänskä / BIS 2003 
 Mozart : Arias / Isokoski / Tapiola Sinfonietta, Schreier / Ondine 2004
 Kankainen: Luukas-passio, Rukoushetki päivän päättyessä / Isokoski, Ruuttunen et al. / HY 2004
 Graun: Der Tod Jesu / Isokoski, Genz, et al. / MDR Rundfunkchor, Arman / Querstand 2004
 Jumalaa kiittää sieluni, Hymns in Finnish / Isokoski, Viitasalo / Ondine 2005
 Nielsen: Complete Symphonies   / Hynninen, Isokoski / Göteborgs Symfoniker, Järvi / Deutsche Grammophon 2005
 Mahler: Symphony No. 8 / Brewer, Isokoski, Villars et al. / City of Birmingham Symphony Orchestra, Simon Rattle / EMI 2005
 Wiener Opernfest 2005 / Domingo, Botha, Polaski, Isokoski et al. / Orfeo 2005
 Sibelius: Luonnotar Orchestral Songs / Isokoski / Helsinki Philharmonic, Segerstam / Ondine 2006  
 Songs by Sibelius, Strauss and Berg / Isokoski, Viitasalo / Wigmore Hall Live / A BBC Recording 2006
 Jouluyö, juhlayö / Isokoski, Ylioppilaskunnan Laulajat, Hyökki / Ondine 2006
 On nimi kaikkein suloisin, Soile Isokoski laulaa virsiä 2, Hymns in Finnish / Isokoski, Viitasalo / Ondine 2007
 13. Festliche Operngala für die Deutsche AIDS-Stiftung / Vargas, Quasthoff, Urmana, Isokoski et al. / Sony BMG 2007
 Scene d'amore, Scenes and arias by Tchaikovsky, Bizet, Gounod, Puccini, Verdi / Isokoski / Helsinki Philharmonic Orchestra, Franck / Ondine 2008
 Sibelius: Kullervo / YL Male Voice Choir / Isokoski, Hakala / Helsinki Philharmonic Orchestra, Segerstam / Ondine 2008
 Hindemith: Das Marienleben (New Version 1948) / Isokoski, Viitasalo / Ondine 2009
 Schönberg: Gurrelieder / Isokoski, Groop, Andersen et al., / Philharmonia Orchestra, Salonen / Signum 2009
 Gounod: Faust / Beczala, Isokoski, Youn et al. / Chor und Orchester der Wiener Staatsoper, Bertrand de Billy / Orfeo 2010
 Richard Strauss: Lieder  / Isokoski, Viitasalo / Ondine 2011
 Richard Strauss: Three Hymns, Opera arias / Isokoski / Helsinki Philharmonic Orchestra, Kamu / Ondine 2012
 Rachmaninov: Monna Vanna (Act 1), Songs / Moscow Conservatory Opera Soloists, Students Choir and Symphony Orchestra / Ashkenazy, Isokoski / Ondine 2014
 Oi jouluyö, Christmas Carols / Soile Isokoski, Lapin kamariorkesteri, John Storgårds / Ondine 2014
 Chausson: Poème de l'amour et de la mer, Berlioz: Les nuits d'été, Duparc: Songs / Isokoski / Helsinki Philharmonic Orchestra / Storgårds / Ondine 2015
 Melartin: Traumsgesicht, Op. 70, Marjatta for soprano and orchestra, Op. 79, Music from the ballet The Blue Pearl, Op. 160/ Soile Isokoski, soprano, Finnish Radio Symphony Orchestra, Hannu Lintu, conductor / Ondine 2016
 Strauss: Ariadne auf Naxos / Isokoski, Botha, Fally, Koch / Orchester der Wiener Staatsoper, Thielemann / Orfeo 2021

 DVD 
 Vienna State Opera gala concert – 50th anniversary of the reopening Live: Vienna 11/5/2005, 
 13. Festliche Operngala für die AIDS-Stiftung. Live-Aufnahme aus der Deutschen Oper Berlin vom 11. November 2006
 Ioan Holender Farewell Concert: Live From the Vienna State Opera 2010
 Poulenc: Dialogues des Carmélites / Gritton, Brunet, Isokoski & al. / Bayerisches Staatsorchester, Nagano / BelAir Classiques 2011
 Strauss: Ariadne auf Naxos / Isokoski, Lindsey, Claycomb, Skorokhodov, Allen / London Philharmonic Orchestra, Jurowski / Opus Arte 2014
 Strauss: Ariadne auf Naxos / Isokoski, Botha, Fally, Koch / Orchester der Wiener Staatsoper, Thielemann / Orfeo 2020

 Palkintoja ja tunnustuksia 

  Lappeenrannan laulukilpailun 1. palkinto 1987Kuka kukin on 2009
  BBC:n Singer of the World -laulukilpailun finalisti 1987
 Elly Ameling -kilpailun 1. palkinto 1988Kuka kukin on 2009  
 Tokion kansainvälisen laulukilpailun 1. palkinto 1990Kuka kukin on 2009
 Nuoren taiteen Suomi-palkinto 1993Kuka kukin on 2009
 Sibelius-mitali 1995Kuka kukin on 2009
 Vuoden laulajatar Bühne-kulttuurilehden yleisöäänestyksessä 2000
 Suomen Kulttuurirahaston palkinto 2001
  Pro Finlandia -mitali 2002
  Gramophone Editor’s Choice Award -palkinto levytyksestä Richard Strauss: Orchestral Songs, Four Last Songs 2002.
 Janne-palkinto levytyksestä Richard Strauss: Orchestral Songs, Four Last Songs 2002
 Grammy-palkintoehdokkuus, Halévyn ooppera Juutalaisnainen 2004
  Säveltaiteen valtionpalkinto 2005
 ECHO Klassik -palkinto 2005 Graunin passiokantaatin Der Tod Jesu levytyksestä. MDR Rundfunkchor, MDR Sinfonieorchester, Howard Arman, Soile Isokoski, Lívia Ághova, Christoph Genz, Klaus Häger
 Gramophone-palkintoehdokkuus Wigmore Hallissa 2006 pidetyn konsertin taltioinnista Songs by Sibelius, Strauss and Berg
 Kultalevy levytyksestä Jouluyö, juhlayö Ylioppilaskunnan laulajien kanssa 2006 
 MIDEM Classical Award 2007 -palkinto levytyksestä Sibelius: Luonnotar, Orchestral Songs 2007
 BBC Music Magazinen Vuoden levy 2007 -palkinto levytyksestä Sibelius: Luonnotar, Orchestral Songs 2007
 Sibelius-mitali 2007
 Kamarilaulajan arvonimi (Österreichische Kammersängerin) 2008
 Diapason d’Or 2008 -palkinto Sibeliuksen Kullervo-sinfonian levytyksestä. Helsingin kaupunginorkesteri, Leif Segerstam, Ylioppilaskunnan Laulajat, Soile Isokoski, Tommi Hakala
 Prix Caecilia 2009 -palkinto Hindemithin Das Marienleben -levytyksestä 
 Helsingin yliopiston teologisen tiedekunnan kunniatohtori 2011
 Helsingin kaupunginorkesterin ensimmäinen residenssitaiteilija 2011–2012
 Luterilaisen Kulttuurin Säätiön tunnustuspalkinto 2016
 Pohjois-Pohjanmaa-palkinto 2018 
 Laulutaiteen alan dosentin arvo Taideyliopistossa
 Suomen Leijonan komentajamerkki 2023

 Lähteet 
 Kuka kukin on 2007. Helsinki: Otava, 2006. 
 Kuka kukin on 2009. Helsinki: Otava, 2008. 

 Andante:  Klassisen musiikin tietosanakirja. Helsinki: WSOY,  2002. 
 Lampila, Hannu-Ilari: Suomalainen ooppera. Helsinki: WSOY, 1997. 
 Koskinen, Mari: Soile Isokoski: laulajan tie. Lopputyö Sibelius-Akatemia, Kuopion osasto, Kuopio 2003

Viitteet

 Kirjallisuutta 
 Kuusisaari, Harri: Duo: Soile Isokoski ja Marita Viitasalo. Helsinki: Minerva Kustannus, 2007. 
 Salmela, Annmari (toim.): Tärkeintä elämässä, s. 11–23. Helsinki: Kirjapaja, 2002. .

 Aiheesta muualla 

 Soile Isokosken äänitteet Fono.fi -äänitetietokannassa.
 Soile Isokoski. Ondine.
 Soile Isokoski – laulajaksi luotu. YLE Elävä arkisto.
 Muistoja ja nykyisyyttä – Soile Isokoski Cardiffin laulukilpailun tuomaristossa
 Soile Isokoski palasi oopperalavoilta Siikajoen rannalle.  Suomenmaa 1.3.2015.
 The freedom of song. Finnish Music Quarterly.
 Soile Isokoski: The Artist as Teacher. Musical Toronto 16.7.2015.

 Sopranistin Soile Isokoski – Nordlicht in glühenden Farben SWR 10.6.2022  

Luokka:Suomalaiset sopraanot
Luokka:Pro Finlandia -palkitut
Luokka:Hengellisen musiikin esittäjät
Luokka:Vuonna 1957 syntyneet
Luokka:Elävät henkilöt